Lav et referat af nedenstående tekst:

Tekst:
Fredag den 3. februar dannede Koncertsalen i Musikkens Hus i Aalborg ramme om en helt særlig gallapremiere, da den første nordjysk producerede film rullede over lærredet. Aalborg Symfoniorkester spillede filmens musik live, og derfor var filmen altså ikke færdigproduceret, før gallapremieren blev afholdt. - Det er en film, som prøver at beskrive, hvad ånden er i et folk, og hvad det er, der gør os til, dem vi er, fortæller filminstruktør Anne Svejgård Lund. Niels Hausgaard som fortæller I filmen er der flere kendte nordjyder med, heriblandt murer Kjeld og Niels Hausgaard. Netop Niels Hausgaard er den gennemgående fortæller, som møder publikum med en række vendelboere i små fortællinger, der tilsammen tegner et portræt af livets gang i Vendsyssel. - Jeg har set filmen for første gang til generalprøven, og det var virkelig en god oplevelse, fordi den ikke ligner noget andet, jeg nogensinde har set før, fortæller Niels Hausgaard. Som fortæller af historien har Niels Hausgaard også mødt en del spørgsmål omkring filmen, blandt andet er han blevet spurgt om, hvorvidt filmen er en dokumentar. - Jeg synes mere, det er en kærlighedserklæring end en dokumentar, fortæller han. Du kan se, da TV2 Nord fangede Murer Kjeld herunder: Spændt på reaktionerne Det er en meget begrænset antal af folk, der har set filmen. Selv symforniorkestret, der skal spille live mens filmen ruller, havde ikke set den, da de øvede tirsdag den 31. januar. - Jeg er virkelig spændt på at se, hvad folk synes, da det jo er en film til dem, fortæller Anne Svejgård Lund. Filminstruktøren håber, at filmen vil give seerne en helt særlig oplevelse. - Jeg tror, de får en oplevelse af, at det er noget, de aldrig har prøvet før, samtidig tror jeg, de kan genkende nogle ting i filmen, forklarer hun. Premieren var meldt helt udsolgt, og samtidig var der over 500 på venteliste.

Referat:
TV2 Nord var live med til gallapremieren.